-
सबसे विशाल समुद्री प्राणी 50 साल तक गायब रहा
-
बेहिसाब शिकार में लाखों का खात्मा किया गया
-
समुद्री असंतुलन का कारण बना था शिकार
राष्ट्रीय खबर
रांचीः ब्लू ह्वेल को फिर से दक्षिण जॉर्जिया के तट पर देखकर स्थानीय लोग भी प्रसन्न
करता था। लेकिन कोई कानून नहीं होने की वजह से पिछली सदी में उनका बेहिसाब
शिकार किया गया। समुद्र वैज्ञानिकों के अनुमान के मुताबक वर्ष 1998 तक इस इलाके में
करीब दो लाख ब्लू ह्वेल का शिकार किया गया था। इसी वजह से उनकी आबादी भी कम
हो गयी थी। दूसरी तरफ लगातार भोजन संकट की वजह से भी यह प्राणी दूसरी तरफ चला
गया था। उनके चले जाने की वजह से उनके ऊपर आधारित पूरा पर्यटन का कारोबार ही
ठप पड़ गया था। इतने दिनों के बाद वे फिर से यहां के समुद्री तटों के आस पास मंडराते
देखे जा रहे हैं। पहले के अनुभवों से सबक लेकर स्थानीय नागरिक भी उनके बचाव के लिए
पूरी तरह सतर्क हैं।
वीडियो में देखिये इस तट के आस पास मंडराते विशाल समुद्री प्राणियों को
पिछले पचास वर्षों के सन्नाटे के बाद पहली बार फिर से यहां ब्लू ह्वेल के समूहों को देखा
जा रहा है। पिछले बीस वर्षों से समुद्र के इस सबसे बड़े प्राणी को यहां देखने के लिए लोग
तरस गये थे। इस बारे में समुद्री वैज्ञानिकों द्वारा पिछले बीस वर्षों से जारी शोध के दौरान
सिर्फ एक बार एक ह्वेल को यहां के करीब देखा गया था। वैसे शोध के तहत स्थापित यंत्रों
की मदद से 58 ऐसे ब्लू ह्वेल के होने तथा उनके आपस में बात चीत करने की आवाज भी
रिकार्ड की गयी थी। लेकिन यह पूरी प्रजाति दक्षिण जॉर्जिया के तटों के आस पास फटकने
से भी कतराती थी। लिहाजा यह स्थानीय लोगों के लिए खुशी के दोबारा लौट आने जैसी
स्थिति है।
ब्लू ह्वेल की आम याददाश्त बहुत तेज होती है
इस शोध से जुड़े वैज्ञानिक मानते हैं कि ब्लू ह्वेल की याददाश्त बहुत तेज होती है। इसी
याददाश्त के आधार पर वे समुद्र में बहुत लंबी दूरी तय करते हैं। लेकिन इस इलाके में
उनके दोबारा लौट आने से यह शंका भी उत्पन्न होती है कि शायद उन्हें इस स्थान के बारे
में पहले की घटनाएं याद नहीं रही। अथवा वे इसे कोई नया इलाका समझकर यहां मंडराने
लगे हैं। स्कॉटिश एसोसियेशन ऑफ मेरिन साइंस के वैज्ञानिक सुसान्नाह कैलड़्रीन मानती
हैं कि इस इलाके में उनका इतना शिकार हुआ है कि हो सकता है कि नई पीढ़ी को उन बातों
की याददाश्त भी पीढ़ी दर पीढ़ी नहीं मिल पाया हो।
इस इलाके में 1904 से ब्लू ह्वेल का शिकार एक उद्योग बन गया था। अनुमान है कि
आस पास मंडराने वाले सभी 42698 प्राणियों को उस दौरान मार डाला गया था। दरअसल
उस वक्त का पर्यावरण विज्ञान भी इतना उन्नत नहीं था कि इस शिकार से होने वाले
पर्यावरण और समुद्री जीवन के असंतुलन को लोग समझ सके। वर्ष 1960 में उनकी
आबादी तेजी से कम होने की तरफ सभी का ध्यान गया था। तब जाकर यहां कानून
बनाया गया था ताकि उनकी रक्षा हो सके। इसके बाद भी वहां 70 के दशक तक अवैध
शिकार जारी होने की वजह से उनकी आबादी और भी कम हो गयी थी। लिहाजा इन तटों
पर वे नजर आना जब बंद हो गये तो यहां के पर्यटन उद्योग को इस बेहिसाब शिकार से
हुए नुकसान का अनुभव हुआ। इसी वजह से इस बार दोबारा नजर आते ही स्थानीय लोग
इस बारे में काफी सतर्क हो गये थे। उनकी कोशिश यह भी है कि कम गहराई के पानी में
आने वाले ब्लू ह्वेल को भी इंसानी हरकतों से कोई परेशानी नहीं हो।
इनकी आबादी बहुत धीमी गति से बढ़ती है
ब्लू ह्वेल का एक बच्चा एक साल तक अपनी मां की देखरेख में रहता है। इसलिए उनकी
आबादी के बढ़ने की गति इतनी धीमी है। ऐसे में ब्लू ह्वेल को संरक्षण दिये बिना उनकी
आबादी को फिर से बढ़ाया नहीं जा सकता। दूसरी तरफ उनके नहीं होने से समुद्री जीवन में
अनेक किस्म के असंतुलन भी पैदा हो जाते हैं, जो अंततः पर्यावऱण को नुकसान पहुंचाने
वाले हैं। वैसे शोधकर्ता यह भी मानते हैं कि हो सकता है कि अत्यधिक शिकार के दौरान
समुद्र के अन्य प्राणियों की भी अनगिनत हत्या की वजह से इन विशाल समुद्री जीवों के
लिए यहां भोजन का संकट होने की वजह से वे कहीं और चले गये हैं। अब स्थिति फिर से
सामान्य नजर आने के बाद उनके समूह फिर से मंडराते दिख रहे हैं।
[subscribe2]
0